Επιτάσσω μερικούς δαίμονες.
-Ναι; -Έχω πλήρη εξουσιοδότηση από τη Βελζεβούλ.
Μου επιτράπηκε να εξαπολύσω εισβολή δαιμόνων στο Λονδίνο.
Δαιμόνων;
Θέλω τους χειρότερους.
Θέλω τους χειρότερους των χειρότερων. Θέλω δολοφόνους.
Μάλιστα. Λοιπόν, πόσους;
Δέκα χιλιάδες δαίμονες.
Συγγνώμη, μου φάνηκε πως είπες 10.000.
ΣΥΝΑΝΤΗΣΗ ΣΥΛΛΟΓΟΥ ΕΜΠΟΡΩΝ ΚΑΙ ΚΑΤΑΣΤΗΜΑΤΑΡΧΩΝ ΟΔΟΥ ΓΟΥΙΚΜΠΕΡ (ΜΗΝΙΑΙΑ)
-Θα το κάνεις όντως αυτό; -Εννοείται.
Μπορώ να βλέπω;
Αυτό ακριβώς επιβάλλεται.
Θέλω να το φέρεις μαζί σου απόψε.
Είναι πολύ σημαντικό.
Θα χρειαστώ μουσικούς στην οδό Γουίκμπερ, για τη μηνιαία συνάντηση του συλλόγου
Εμπόρων και Καταστηματαρχών απόψε.
Ελπίζω να σε δούμε εκεί με το τσέμπαλό σου.
Όχι, ευχαριστώ.
Θα έχει σάντουιτς.
Πήγα σε μια συνάντηση προ δέκα ετών.
Φλυαρούσαν αφόρητα για τα χριστουγεννιάτικα φωτάκια
και πέρασαν ένα ψήφισμα καταδίκης της λανθασμένης χρήσης
των αποστρόφων στις ταμπέλες στις βιτρίνες.
Με τίποτα δεν θα πήγαινα εκεί απόψε.
Μάλιστα.
Πολύ καλά...
Δεν μου αφήνεις άλλη επιλογή.
Έχω, στο πίσω μέρος του βιβλιοπωλείου μου,
την ετήσια έκδοση 1965 του Doctor Who.
Το 1965 δεν υπήρξε ετήσια έκδοση του Doctor Who.
Η πρώτη, με ημερομηνία στο εξώφυλλο 1966, κυκλοφόρησε...
Τον Σεπτέμβριο του 1965.
Πράγματι, η ετήσια έκδοση του 1965 δεν εκτυπώθηκε λόγω προβλημάτων στο BBC.
Η δική μου είναι το μόνο γνωστό αντίτυπο που υπάρχει.
Θα με αφήσεις να τη δω;
Αν έρθεις στη συνάντηση, ίσως με ένα κουαρτέτο μουσικών,
θα σ' τη χαρίσω.
ΑΡΝΟΛΝΤ
-Έκανες αυτό που νομίζω; -Ας μην το συζητήσουμε.
Χάρισες ένα βιβλίο.
Έπρεπε να το κάνω.
Η Μάγκι και η Νίνα βασίζονται σε μένα.
Απλώς δεν το ξέρουν ακόμα.
Χίλιους αιμοδιψείς δαίμονες.
Είμαστε στην Κόλαση.
Έχω εξουσιοδότηση από τη Βελζεβούλ.
Δεν πάει να έχεις και από τον ίδιο τον Σατανά, αγάπη.
Δεν τους έχω για να σ' τους δώσω.
Αν θες, έχω φρικτές και ανατριχιαστικές φοβίες.
Τι να τις κάνω τις φρικτές...
Πεντακόσιοι ακατέβατα. Απαιτούνται 500 πεζικάριοι.
Για τι πράγμα;
Έφοδο σε βιβλιοπωλείο.
Μην το πεις σε κανέναν, αλλά θα συγκρουστούμε με αγγέλους.
Μπορώ να σου δώσω 100.
Μόλις έπεσαν στους 70.
Θα τους πάρω.
Γεια. Τι μπορώ να κάνω για σας, κύριοι;
Πρόκειται για τη μηνιαία συνάντηση των καταστηματαρχών απόψε.
Δεν μπορώ σε καμία περίπτωση να παρευρεθώ.
Έχω την επέτειο του γάμου μου,
και θα βγάλω την αγαπητή μου σύζυγο για δείπνο.
Έχω μια πρώτη έκδοση
του Ειδήμων Χαρτοπαίκτης του Σ. Γ. Έρντνεϊς.
Έχεις την πρώτη έκδοση;
Το προσωπικό αντίτυπο του Έρντνεϊς.
Υπογεγραμμένο με το πραγματικό του όνομα.
Και με σχόλια.
-Πόσο το δίνεις; -Δεν πωλείται.
Ωστόσο,
αν έρθεις στη συνάντηση απόψε,
μπορώ μετά χαράς να σ' το δανείσω.
Θα πω στη σύζυγο ότι κάτι προέκυψε.
Φέρ' την κι αυτή.
Μπορώ να σου υποσχεθώ ότι θα είναι φοβερή νύχτα.
Γεια σας, κυρία Τσενγκ.
Γίνεται μια συνάντηση απόψε...
Των εμπόρων της οδού;
Ο κύριος Τσενγκ κι εγώ θα έρθουμε. Τι ώρα;
Στις 6:30.
Θα σας δω εκεί! Καλή σας μέρα!
Γεια σας.
Ακούστε με τώρα, ω, λεγεώνες της Κολάσεως.
Αποστολή μας...
Με συγχωρείτε;
Τι είναι;
Η λεγεώνα είναι περίπου 6.000 δαίμονες.
Ναι, το ξέρω.
Απόψε θα εξαπολύσουμε επίθεση.
Πρωτοφανούς τόλμης, μοναδικής...
Ναι, τι;
Αριθμητικά, είμαστε μόνο ένα εβδομηκοστό πέμπτο λεγεώνας.
Το ξέρω. Αλλά την αριθμητική μας κατωτερότητα
αναπληρώνει η αγριότητα και...
-Η τρομακτικότητα; -Όχι.
Χάθηκα τώρα.
Η αγριότητα και η επικινδυνο-σύνη.
Επειδή εμείς είμαστε δαίμονες και αυτοί κοινοί, ασήμαντοι θνητοί.
Δηλαδή, δεν θα συγκρουστούμε με αγγέλους;
Είπε ότι θα συγκρουστούμε με αγγέλους.
Ποιος το είπε αυτό;
Ο Φουρφούρ. Είναι αλήθεια;
Πηγαίνουμε στη Γη,
στο Λονδίνο,
να μπουκάρουμε σε ένα βιβλιοπωλείο.
Κύριε Φελ, ομιλώ άπταιστα Αγγλικά.
Ζω εδώ τα τελευταία 15 χρόνια.
Λοιπόν...
Μια στιγμούλα.
Αν είναι για τη συνάντηση των εμπόρων της οδού,
μπορώ να έρθω, αλλά μόνο μέχρι τις 7:00, επειδή μετά πλακώνει δουλειά.
Ναι, στις 6:30. Τα λέμε εκεί.
Δηλαδή, εγγυάσαι ότι δεν θα υπάρχουν άγγελοι;
Μερικοί από δαύτους είναι πολύ επικίνδυνα καθίκια.
Μπορεί να υποστούμε αιώνιο αφανισμό.
Αυτό που μπορώ να σου εγγυηθώ,
φως μου,
είναι ότι έτσι και με διακόψεις άλλη μια φορά,
θα το μετανιώνεις αιωνίως.
Κατάλαβες;
Μιλάς όλες τις γλώσσες του κόσμου.
-Και οι δύο μας. -Ναι.
Οπότε, τι παίζει με τα γαλλικά;
Αυτά τα έμαθα με πολύ ζόρι.
Πήγαινα στα νυχτερινά μαθήματα του κυρίου Ροσινιόλ το 1760.
Δεν έχεις θεία. Δεν έχει κηπουρό. Δεν έχει πένα.
Αλλά με κατάλαβες.
Μόνο και μόνο επειδή εδώ και 250 χρόνια φλυαρείς αδιάκοπα
για την πένα της φανταστικής σου θείας.
Μπράβο.
-Τι; -Απολαμβάνω την παράσταση.
Συνάντηση Συλλόγου οδού απόψε, στις 6:30 στο μαγαζί μου,
απολύτως συνηθισμένη πρόσκληση δίχως καμίας λογής κρυφή παγίδα.
Θα συζητήσουμε για τα χριστουγεννιάτικα φώτα; Έχω πολλά να πω.
-Ναι. -Θα έρθω.
Ποτέ δεν φιλοξένησε συνάντηση. Ποτέ.
-Πώς κι άλλαξε άποψη; -Είναι απρόβλεπτος.
Ανακάλυψε το χρέος του ως πολίτης.
Είστε καιρό μαζί;
-Ποιοι; -Εσύ και το ταίρι σου.
Όχι, δεν είναι... Όχι έτσι.
Σίγουρα αυτήν την εντύπωση δίνει.
-Άρα, τα φτιάξατε πρόσφατα. -Όχι.
Έχεις άντρα; Γκόμενο; Ο βιβλιοπώλης είναι η κρυφή σου ασωτία;
Έχει εξαιρετικά αγνή καρδιά για να διαπράττει ασωτίες.
-Είναι απλώς ένας άγγελος που ξέρω. -Αφού το λες εσύ.
Σε κάθε περίπτωση, η ερωτική ζωή των άλλων
πάντα φαίνεται πιο ξεκάθαρα από τη δική μας.
Φεύγουμε το σούρουπο.
Μάσκες θα δοθούν σε όσους δεν μπορούν να περάσουν για άνθρωποι.
Θα χρησιμοποιήσουμε τον μεγάλο μεταφορέα...
Τι είναι πάλι;
Ο μεγάλος μεταφορέας έχει χαλάσει.
Θα πρέπει να πάμε με τον μικρό μεταφορέα, ένας-ένας.
Ή από τις σκάλες.
Θα πάμε από τις σκάλες.
ΚΕΦΑΛΑΙΟ 5: Η ΧΟΡΟΕΣΠΕΡΙΔΑ
ΚΑΛΟΊ ΟΙΩΝΟΊ
Θέλεις ένα ποτήρι;
Δουλεύω.
Και πρέπει να προετοιμαστώ για μια συνάντηση.
Γιατί δεν περιμένεις μέσα;
-Σου αρέσει να περιμένεις μέσα. -Δεν νομίζω.
Έχεις έναν αρχάγγελο με αμνησία κρυμμένο στο βιβλιοπωλείο σου.
Χθες βράδυ, ανησύχησα ότι θα συνέλθει.
Κι αν θυμηθεί ποιος είναι; Κι αν απλώς προσποιείται;
Θα μπορούσε να με πλήξει. Όταν ο Γαβριήλ σε πλήττει, παθαίνεις...
-Αποπληξία; Ταμπλά; -Πέφτεις σέκος, νομίζω.
Άσε τα χαζά.
Είναι απολύτως ασφαλές. Δεν είναι πια αυτός που ήξερες...
Θέλω να πω, είναι, αλλά...
Σκέφτηκες ποτέ να του μιλήσεις;
Βασικά, θα το κάνω.
ΜΕΝΟΥ ΗΜΕΡΑΣ
ΤΟ ΚΛΕΙΔΙ ΕΙΝΑΙ ΔΙΠΛΑ ΣΤΟΝ ΒΡΑΣΤΗΡΑ. ΜΗΝ ΠΡΟΣΠΑΘΗΣΕΙΣ ΝΑ ΕΠΙΚΟΙΝΩΝΗΣΟΥΜΕ.
ΑΝ ΧΡΕΙΑΣΤΕΙΣ ΚΑΤΙ, ΘΑ ΕΙΜΑΙ ΣΤΗΝ ΑΔΕΛΦΗ ΜΟΥ.
ΑΥΤΗ, ΤΟΥΛΑΧΙΣΤΟΝ, ΔΕΝ ΚΟΙΤΑΖΕΙ ΜΟΝΟ ΤΗΝ ΠΑΡΤΗ ΤΗΣ
Γαμώτο!
Γενηθήτω φως.
Γεια σου, Γαβριήλ.
Γουστάρω.
-Μα είμαι... -Ναι, ναι. Όχι, όχι.
Όχι. Είσαι ο Τζιμ τώρα.
Πάνε όλα όπως ακριβώς θέλεις;
Ναι. Ο κύριος Φελ είναι πολύ καλός μαζί μου.
Δεν λες τίποτα. Εκπλήσσομαι, πράγματι,
δεδομένου ότι στην τελευταία σας συνάντηση
πήγες να τον εξαλείψεις.
Δεν το θυμάμαι αυτό.
Όχι, Τζιμ;
Ούτε ο κύριος Φελ το θυμάται.
Δεν ήταν εκεί, βλέπεις.
-Δεν ήταν; -Μεγάλη ιστορία.
Όμως... εγώ ήμουν εκεί.
Και θυμάμαι πολύ καθαρά
την έκφραση στο πρόσωπό σου, Αρχάγγελε Γαβριήλ,
όταν είπες στον μοναδικό μου φίλο
να βουλώσει το ηλίθιο στόμα του και να πεθάνει!
Και δεν μου άρεσε καθόλου αυτό.
Δεν νομίζω ότι ήμουν εγώ.
Αλλά λυπάμαι πολύ.
Ελπίζω να μην τον έχω βάλει σε μπελάδες.
Κι άλλα άσχημα νέα για σένα, Τζίμι, παλικάρι μου.
Τον κάνεις να ρισκάρει όλη του την ύπαρξη για σένα.
Τι να πω. Πραγματικά λυπάμαι.
-Μπορώ να κάνω κάτι; -Λοιπόν, ναι.
Ναι,
πήδα από το παράθυρο.
Εντάξει.
Σταμάτα!
Γύρνα πίσω.
Αν πραγματικά δεν είσαι αυτός,
τι είσαι;
Δεν ξέρω... Αισθάνομαι
σαν άδειο σπίτι.
-Σπίτι; -Ένα σπίτι όπου ζούσε κάποιος
για πάρα πολύ καιρό, και τώρα έφυγε,
αλλά στο σπίτι φαίνεται ακόμα πού ήταν τα πράγματα,
όπως όταν θυμήθηκα πώς ξεκίνησαν όλα αυτά.
Όταν πρωτοήρθες, είπες ότι ήρθες
επειδή σχεδίαζαν να σου κάνουν κάτι τρομερό.
Αφού το θυμόσουν τότε, θυμήσου το και τώρα.
Είναι επώδυνη ανάμνηση.
Το κεφάλι μου δεν την αντέχει.
Το ξέρω. Κάν' το έτσι κι αλλιώς!
Δεν... Δεν έχω τη μνήμη μου.
Πού είναι η μνήμη σου, τότε;
Σε ένα σπιρτόκουτο.
Όχι, την έβγαλα πρώτα.
-Έβαλες τη μνήμη σου σε σπιρτόκουτο; -Ναι.
Την έβγαλα, την έβαλα στο κουτί, την έφερα εδώ
-και είναι... -Ναι;
...παντού.
Τι άλλο θυμάσαι;
Αν ξανασυμβεί, θα το κάνει να φανεί σαν
-να είναι θεσμικό πρόβλημα. -Τι;
Δεν ξέρω. Εγώ απλώς...
Ξέρω.
Κοιτάς εκεί που δεν είναι τα έπιπλα.
Θέλεις μια ζεστή σοκολάτα;
Ο ΑΝΑΣΤΗΤΗΣ ΣΠΙΡΤΑ ΑΣΦΑΛΕΙΑΣ
Τι έμαθες για το θαύμα;
Είμαι στη διαδικασία της επαλήθευσης.
Αλλά, φυσικά, καταλαβαίνεις αν κάποιοι είναι ερωτευμένοι κάνοντας λίγη υπομονή,
επειδή οι θνητοί είναι περίεργοι, έτσι λειτουργούν.
Το ήξερα αυτό. Κανένα νέο για τον Γαβριήλ;
Μάλιστα. Λοιπόν...
Σίγουρα δεν είναι στο μαγαζί. Μετράει αυτό ως νέο;
-Είναι μόνο ο Αζίραφαηλ. -Ο προδότης.
Ναι. Έδειχνε πολύ...
Προδοτικός.
Και ο γκρινιάρης φίλος του, ο Κρόουλι.
-Ο δαίμονας. -Υποθέτω ότι έτσι εξηγείται η γκρίνια.
Και, φυσικά, ο βοηθός του;
Αλλά δεν νομίζω ότι τον είδα.
Ο βοηθός του;
-Δεν έχει βοηθό. -Όχι.
Συγγνώμη. Δεν ξέρω γιατί το είπα αυτό.
Ή μήπως έχει;
Δεν συναντήσαμε...
Κάποιον σχετικό με...
-Βιβλία; -Όχι.
Είναι μόνο ο Αζίραφαηλ. Σε αυτόν αρέσουν τα βιβλία.
Ναι. Φυσικά.
-Ναι. -Δεν ξέρω αν βοηθάει,
αλλά κάποια στιγμή, ο κύριος Φελ και ο κύριος, εννοώ...
ο προδότης και ο δαίμονας
είχαν μυστική συνάντηση για το τι θα κάνουν.
Και;
-Τι; -Τι είπαν;
Δεν άκουσα.
Είπαν ότι ήταν προσωπικό.
Ευχαριστώ.
-Είσαι πολύ καλός. -Άσε τις ευχαριστίες.
Και δεν είμαι.
Κανείς δεν θα σε πίστευε έτσι κι αλλιώς.
-Τι κάνεις; -Απλώς ετοιμάζω τον χώρο
για όλα αυτά που οφείλουν να συμβούν.
Κάτι σκαρώνεις εσύ, σε έχω μυριστεί.
-Τι σχεδιάζεις; -Υπομονή και θα δεις.
Υπομονή και θα δω; Ξέρεις πόσο μου τη σπάει αυτό;
Ναι. Αντί να κάθεσαι και να γκρινιάζεις,
πήγαινε να βρεις τη Νίνα και τη Μάγκι
και βεβαιώσου ότι είναι καθ' οδόν.
Δεν ξέρω γιατί με καλέσατε, κύριε Φελ.
Είστε έμπορος της οδού Γουίκμπερ, κυρία Σάντουιτς,
-και στυλοβάτης της κοινότητας. -Μπορεί και να είμαι.
Μα είναι ώρα αιχμής σχολάσματος,
και έχω να φροντίσω αρκετούς τακτικούς πελάτες.
Σίγουρα οι νεαρές κυρίες σας ξέρουν τι να κάνουν.
Αν το θέτετε έτσι.
Ποτέ δεν ρώτησα, τι ακριβώς... κάνουν;
Ό,τι χρειάζεται για να 'ναι ανεξάρτητες.
Όπως προτρέπει η κυβέρνηση.
Μου είπε να σου πω ότι η συνάντηση του συλλόγου αρχίζει τώρα.
-Ποτέ δεν χάνω συνάντηση. Θα έρθω. -Κανένα πρόβλημα.
Πού είναι τα καθίσματα που έφερα για τη συνάντηση;
-Είναι περιττά. -Περιττά;
Θα έπρεπε να τα πάμε στην άκρη όταν αρχίσει ο χορός.
Καλύτερα να τα βάλουμε αργότερα.
Ο χορός;
Περίεργο όνομα για καφετέρια.
Το μόνο διαθέσιμο. Τι θες;
-Να θυμίσω... -Τη συνάντηση.
-Δεν έρχομαι. -Πρέπει να έρθεις.
Όχι, δεν θέλω.
Το... Το ταίρι μου, η Λίντσεϊ, έστειλε μήνυμα,
και τώρα είναι πρώην ταίρι μου.
Δεν γουστάρω να λέω για ηλίθια χριστουγεννιάτικα φώτα,
οπότε, θα πάω σπίτι, θα μεθύσω μέχρι αηδίας και θα κλάψω ολομόναχη.
-Μην το κάνεις. -Γιατί όχι;
Ίσως δεν είναι ασφαλές. Κάτι συμβαίνει.
Κάτι δεν πάει καλά.
Τα περισσότερα, αυτήν τη στιγμή.
Αλλά αυτήν τη στιγμή, έρχεται κατά κύματα.
Σαν χανγκόβερ.
-Πάω. -Θα είσαι πιο ασφαλής εκεί.
Ο φίλος μου δεν θα αφήσει να πάθεις τίποτα.
Για πρώτη φορά στη ζωή σου, εμπιστέψου.
-Είσαι παράξενος. -Κάν' το!
Θα τρελαθώ.
Είναι η Νίνα, προμηθεύτρια καφέ για κάθε ανάγκη μας.
Γοητευμένος, σίγουρα.
Καλησπέρα. Είναι, πώς το λένε, ωραία βραδιά για χορό, έτσι;
Τζαστίν, τι συμβαίνει;
Καλή Αρχόντισσα Πωλήτρια Καφέ, απόψε είναι η συνάντηση
του Συλλόγου Εμπόρων και Καταστηματαρχών της οδού Γουίκμπερ.
Όλοι επωφελούμαστε από τη φιλοξενία του κυρίου Φελ.
Θα θέλατε να δοκιμάσετε ένα μικροσκοπικό ορεκτικό; Είναι δωρεάν.
Νίνα! Πόσο...
Πόσο χαίρομαι που ήρθες.
Ο χορός όπου να 'ναι ξεκινάει.
Ξέρω ότι είμαι αναστατωμένη. Γιατί δεν νιώθω έτσι;
Όχι σκυθρωπά πρόσωπα απόψε.
Θέλω να δω εσάς τους νέους να διασκεδάζετε.
Ο χορός;
Δεν γίνεται συνάντηση του Συλλόγου Εμπόρων χωρίς χορό.
Δεν ξέρω τι συμβαίνει. Ο φίλος σου είπε ότι κινδυνεύω. Ήρθα εδώ,
και εσείς συμπεριφέρεστε σαν... Κοντεύει να μου στρίψει.
Λοιπόν, τώρα είσαι εδώ,
αυτό είναι το βασικό.
Είσαι σίγουρα ασφαλής εδώ μέσα.
Πολύ καλησπέρα σας, κυρία Νίνα. Τι λέτε για έναν χορό μαζί
πριν το τέλος της αποψινής συνάντησης καταστηματαρχών;
Ήθελα μόνο να μιλήσουμε για τα χριστουγεννιάτικα φώτα.
Ποιοι είστε εσείς;
Ποιος σας έστειλε;
Είστε δαίμονες.
Πρωτάρηδες, χειρίστης διαλογής δαίμονες, πρακτικά σαβούρα.
Τι κάνετε εδώ;
Τι γυρεύετε εσείς εδώ;
Δεν επιτρέπονται οχλαγωγίες και φασαρίες. Υπάρχουν κανόνες.
-Δώσε μας τον άγγελο. -Θέλουμε τον Γαβριήλ!
Παρεκτρέπεστε!
Τι ακριβώς επαγγέλλεστε;
Κοπτοραπτική.
Αξιέπαινη τέχνη, πραγματικά.
Όχι κοπτοραπτική γενικώς κι αορίστως.
Να πάρει ο διάβολος.
Κάνω κοπτοραπτική.
Δηλαδή είστε κοπτοραπτού.
Όχι κοπτοραπτού ό,τι κι ό,τι.
Μια παστρικιά κοπτοραπτού!
Γιατί δεν μπορώ να πω τη λέξη "κοπτοραπτού";
Αν σας ζητούσα να περιγράψετε το επάγγελμά σας;
Το τι ακριβώς κάνω, σας ευχαριστώ.
Λοιπόν, όταν ένας κύριος αισθάνεται έντονη
την επιθυμία τρυφερής συζυγικής προσοχής,
μπορεί να προσέλθει στην επιχείρησή μου
και να επιλέξει αυτήν που προτιμά από εξαιρετική γκάμα κυριών,
ικανών και πρόθυμων να μαντάρουν το πουκάμισο ή τις τρύπιες κάλτσες του.
Ή ακόμα και να του ράψουν ένα κουμπί.
Αυτό χρεώνεται εξτρά.
Και δεν το κάνουν όλα τα κορίτσια.
Κοπτοραπτού, λοιπόν.
-Τι κάνεις; -Σου είπα.
Τζέιν Όστιν. Έχουμε χοροεσπερίδα.
-Πρέπει να μιλήσουμε. Είναι σημαντικό. -Έχω επαγγελματική συνάντηση.
Θα έρθω σε δύο τρέμουλα της ουράς του αμνού. Πάρε ένα βολ-ο-βαν.
Πολύ πρωτότυπο.
Και εντελώς παρανοϊκό.
Γιατί όλοι μιλάνε λες και βγήκαν από το Περηφάνια και Προκατάληψη;
Απλώς έχουν μπει στο πνεύμα της βραδιάς.
Το πνεύμα ποιας βραδιάς;
Αυτή υποτίθεται είναι η μηνιαία συνάντηση του συλλόγου.
Ναι.
Εφόσον το θέτεις έτσι...
Χορεύουμε;
Ναι.
Ξέρεις τα βήματα αυτού του χορού;
Έτσι κάνουμε, σωστά;
Όχι. Καθόλου.
Πολύ τρελή φάση.
Αυτοί φταίνε.
Αυτοί το κάνουν.
Είμαι βοηθός βιβλιοπώλη. Αλλά αυτά δεν είναι βιβλία.
Είναι μικρά κομματάκια τροφής. Δεν τα πουλάω.
Τα χαρίζω.
Τότε, αναμφίβολα, πρέπει να τα τιμήσουμε δεόντως.
Μείνετε ολίγον ακόμη. Θα θελήσουμε και έτερο συντόμως.
Πολύ σπάνια, πράγματι, το μικρό μας χωριό
έχει την τύχη να υποδέχεται κάποιον τόσο αξιαγάπητο,
τόσο ευγενή, και αν μου επιτρέπετε, κύριε,
με τόσο καλοφτιαγμένη σωματική διάπλαση.
Η σωματάρα; Ωραία δεν είναι;
Ακόμα μαθαίνω τι μπορεί να κάνει.
-Ανακάλυψα κάτι νέο στο κρεβάτι το βράδυ. -Αυτό είναι πολύ...
Θέλετε να σας δείξω;
-Εντάξει. -Οφείλω να παραδεχθώ,
μας εξάπτετε το ενδιαφέρον.
Ορίστε. Δείτε.
Άλλο το να προκαλείς βροχή κι άλλο η χοροεσπερίδα με...
Κάτι δεν πάει καλά. Κάτι δεν πάει καθόλου καλά.
Ίσως να μου το πεις ενώ χορεύουμε.
Δεν χορεύουμε.
Άνοιγμα θυρών.
Γη.
Τι γλυκό.
Κάνουν πάρτι.
-Τι κάνουμε; -Δεν είμαι σίγουρη.
Δεν είμαι πολύ καλά σήμερα.
Το ταίρι μου, η Λίντσεϊ, έφυγε.
Εξαιτίας μου;
Όχι. Όχι πραγματικά.
Εκείνη η νύχτα ήταν η σταγόνα που ξεχείλισε το ποτήρι.
Προμηνυόταν εδώ και πολύ καιρό.
Δεν νομίζω ότι η Λίντσεϊ με συμπαθούσε ιδιαίτερα.
Ξέρω ότι είμαι δύσκολος άνθρωπος.
Εγώ δεν...
Θέλω να πω...
Εγώ δεν φοβάμαι τα δύσκολα.
Η Κόλαση έστειλε δαίμονες.
Μας πολιορκούν. Θέλουν τον Γαβριήλ.
Είμαστε απόλυτα ασφαλείς εδώ μέσα.
Τυπικά, το βιβλιοπωλείο μετράει ακόμα σαν πρεσβεία.
Καλύτερα να σταματήσεις αυτήν την παρωδία
και να δούμε τι θα κάνουμε.
Δεν τους δίνω τον Τζιμ.
Θα πεθάνει κόσμος, άγγελε.
Νομίζω ότι υπερβάλλεις για το πόσο πολύ έχουμε μπλέξει.
Λοιπόν;
Αμάν.
-"Παραδόστε των κάγκελων"; -Ναι...
Ναι, η ορθογραφία δεν είναι το φόρτε τους. Εννοούν...
Παραδώστε τον άγγελο.
Στείλτε έξω τον Γαβριήλ και κανείς δεν θα πάθει μεγάλο κακό.
Ούτε να το συζητάς.
Να σου θυμίσω ότι αυτό το βιβλιοπωλείο είναι τυπικά
ανεξάρτητη πρεσβεία,
πρώην βάση του Παραδείσου, και ως εκ τούτου...
Είσαι εξωμότης, Αζίραφαηλ.
Δεν έχεις καμία προστασία.
Έχω μια λεγεώνα δαιμόνων στο πλευρό μου.
Αλλά δεν σκοπεύω καθόλου να βλάψω εσένα.
Μόνο τους θνητούς εδώ μαζί σου.
Έχεις 60 δευτερόλεπτα για να παραδώσεις τον Αρχάγγελο Γαβριήλ
πριν αρχίσουμε να σκοτώνουμε κόσμο.
Με συγχωρείτε.
Πενήντα δευτερόλεπτα.
Τι λες;
Όλα αυτά γίνονται εξαιτίας μου, σωστά;
Αυτοί εκεί, εμένα δεν θέλουν;
Ήρθες σε εμένα.
Είπα ότι θα σε προστατέψω.
Και θα το κάνω.
Δεν χρειάζεται να το κάνεις. Θα βγω έξω.
Ήρθα.
Είμαι αυτός που θέλετε.
Νομίζω.
Εγώ είμαι.
Δεν ξέρω τι κάνεις, αλλά είσαι εμπόδιο στον δρόμο μου.
Στείλτε τον άγγελο τώρα. Αλλιώς, όλοι στο βιβλιοπωλείο θα πεθάνουν.
Το εννοώ!
Γεια.
Άκου,
ο άγγελος Γαβριήλ είναι προφανώς εγώ.
Αλλά είμαι και ο Τζιμ, υποκοριστικό του Τζέιμς. Αλλά και του Γαβριήλ.
Θα βγάλεις τον σκασμό;
Τράβα μέσα, αμέσως τώρα, επιτόπου,
και πες σ' αυτόν τον αχαΐρευτο τον Αζίραφαηλ
και τον αρχι-προδότη Κρόουλι
ότι έτσι και δεν μας παραδώσουν τον άγγελο Γαβριήλ τώρα, την έβαψαν!
Α-Ι-Β-Α-Π-Σ-Α... Ν.
Την έβαψαν! Τώρα...
Τι συνέβη;
Μου είπαν να ξαναμπώ και να σας πω να στείλετε τον άγγελο.
Φυσικά και το έκαναν.
Κάναμε θαύμα για να μην τον παίρνει χαμπάρι κανείς.
Τώρα, κανείς δεν τον ψυλλιάζεται. Μπράβο μας.
Με συγχωρείτε, κύριε Φελ.
Ποιοι είναι αυτοί; Τι συμβαίνει;
Είκοσι δευτερόλεπτα, Άγγελε.
Πριν αρχίσουμε να καθαρίζουμε ανθρώπους.
Να τους κάνουμε κομματάκια.
Δεν σας επιτρέπεται να βλάψετε ανθρώπους άμεσα.
-Το ξέρεις αυτό, Σαξ. -Ίσως όχι άμεσα.
Αλλά μπορούμε έμμεσα.
Μπορούμε σίγουρα να τους βλάψουμε όταν πολεμάμε αγγέλους.
Θα ήταν παράπλευρες απώλειες.
Είναι επίσημα εγκεκριμένη αυτή η επίθεση
και σύμφωνη με τους κανόνες εμπλοκής;
Ναι ή όχι; Σου δόθηκε επίσημη άδεια να εξαπολύσεις αυτήν την επίθεση;
Δεν είμαι ηλίθια.
Έχω την άδεια.
Εν Ισχύι Κανόνες Εμπλοκής. Άρθρο 112, υποενότητα 3.
"Στους άμαχους πρέπει να δίνεται χρόνος για να απομακρυνθούν".
Ο Αζίραφαηλ θα υποβάλει καταγγελία
στο Σκοτεινό Συμβούλιο των Δουκάτων της Κόλασης,
και θα πρέπει να περιμένετε την απόφαση. Θα πάρει βδομάδες, ίσως.
Μπορεί να μπλέξετε όλοι σας.
Βγάλτε τους ανθρώπους από μέσα, τότε.
Ασφαλώς.
Μόλις επινόησα έναν κανόνα που έχαψαν λόγω βλακείας.
Θα βγάλω έξω τους ανθρώπους κι έρχομαι. Δεν σ' αφήνω μόνο σου.
-Ξέρω. Αλλά έχω μια πρόταση... -Το αναλαμβάνω εγώ.
Θα σας βγάλω όλους σώους από εδώ. Αν κάνετε ακριβώς ό,τι σας πω,
-κανείς δεν θα πάθει κακό. -Δεν ξέρω τι συμβαίνει,
αλλά θα το χειριστώ.
-Με συγχωρείτε. -Μπορεί να γίνει χαμός.
Μαντάμ.
Δεν γνωρίζω γιατί κρίνετε ορθό να διακόπτετε μια συνάντηση
του Συλλόγου Εμπόρων της οδού Γουίκμπερ.
Χορό.
Όχι συνάντηση. Χορεύατε.
Δεν έχετε κανένα δικαίωμα να τους παρενοχλείτε.
Μάλιστα. Καλώ την Άμεση Δράση.
Κρόουλι, ποια είναι τα όρια αυτού του μέρους;
Από την πόρτα και πέρα, δεν περνάτε.
Δεν επιτρέπεται αυτό!
Μόλις το κάναμε. Παράπλευρη απώλεια αμάχου.
Βγάλτε τους υπόλοιπους έξω τώρα, ή θα τους παίρνουμε έναν-έναν.
Μάλιστα.
Ακόμα δεν καταλαβαίνω. Τι συμβαίνει;
Είναι λίγο περίπλοκο.
Αλλά μάλλον καλύτερα να τα ξεχάσετε όλα.
Και κάνετε ό,τι σας πει ο κύριος Κρόουλι.
Προσπαθείς να με υπνωτίσεις; Αυτό συμβαίνει;
-Κάτι κάνεις. -Προσπαθώ να σώσω τις ζωές σας.
Μάλιστα. Μπείτε στη σειρά. Ανά δύο.
Η κυρία Σάντουιτς μπροστά μαζί μου. Νίνα, Μάγκι, τελευταίες.
-Έλα. -Δεν θα τον αφήσω
να τους αντιμετωπίσει μόνος.
Όταν λέω περπάτα, ξέρεις, περπάτα.
Μην τους κοιτάτε κατάματα. Ακολουθείτε εμένα. Νίνα, θα έρθεις;
Όχι.
Θα μείνεις πίσω για να πεθάνεις γενναία; Μπράβο σου.
Ωραία. Ας σώσουμε καμιά ζωή. Έχεις την καρφίτσα σου;
-Και πολύ περισσότερα. -Είμαι απόλυτα βέβαιος.
Πάμε.
-Ευτυχισμένη επέτειο, αγάπη. -Ευτυχισμένη επέτειο.
Έφερα την αλληλογραφία σου.
-Γιατί; -Στοιβάζεται στην εξώπορτα.
Κράτα τη. Δεν είναι καλή στιγμή.
Κάτω το κεφάλι. Μην τους κοιτάτε.
-Τον πήραν. -Είναι καλά;
Μάλλον απίθανο. Ας βγούμε έξω προσεκτικά να δούμε.
Προχώρα.
Μάλιστα. Κηρύσσω επίσημα την παρούσα συνάντηση
των Καταστηματαρχών της Οδού Γουίκμπερ ως λήξασα.
Καλύτερα να επιστρέψετε στα μαγαζιά σας το ταχύτερο δυνατόν,
και να ξεχάσετε όσα το δυνατόν περισσότερα μπορείτε.
Πηγαίνετε.
Είσαι καλό παλικάρι.
Τίποτα από τα δύο.
Αλλά σε ευχαριστώ.
-Γιατί δεν φύγατε; -Πες μου τι συμβαίνει.
-Κινδυνεύεις. -Όλα αυτά είναι παράλογα.
Έχεις πρόβλημα. Δεν σε αφήνουμε μόνο σου.
Δεν κινδυνεύουμε. Ο Κρόουλι θα γυρίσει σε λίγο. Θα έχει ένα σχέδιο.
Δείξε πυγμή. Κάνε τα δικά σου σχέδια.
Τα κάνω. Αλλά το να με σώζει, τον χαροποιεί πολύ.
Αστυφύλακα, θέλω να καταγγείλω ένα έγκλημα.
Νομίζω ότι είμαι η λάθος...
-Υπηρετείτε τον νόμο; -Ναι, προφανώς...
Τότε μπορείτε να συλλάβετε για επ' αυτοφώρω έγκλημα.
-Ναι, αλλά... -Ωραία, τότε, συλλάβετέ με.
-Τι; -Όπως είπα,
βάλτε μου χειροπέδες, δεν θα διαμαρτυρηθώ.
Πολύ δύσκολο αυτό, δεν είμαι πραγματικά
μια θνητή αστυφύλακας.
Ξέρω ότι είσαι άγγελος. Γι' αυτό παραδίνομαι σε εσένα.
Είμαι δαίμονας και ξέρω για έγκλημα κατά του Παραδείσου.
Απαιτώ να με συλλάβεις. Δεν έχουμε χρόνο.
Μα, πώς θα...
Πες "Σε συλλαμβάνω. Ό,τι σου κατεβεί, μπλα-μπλα".
-"Μπλα-μπλα..." -Μπράβο. Με συνέλαβες.
-Σοβαρά; -Ναι. Είπες "Μπλα-μπλα".
Πολύ καλά. Θα σε ακολουθήσω αδιαμαρτύρητα.
Πού;
Στον Παράδεισο.
Έτσι μπράβο.
Άνοιγμα θυρών.
Δεν πας να με ξεγελάσεις, έτσι;
Αφού με συλλαμβάνεις. Γιατί να πάω να σε ξεγελάσω;
Κλείσε τις πόρτες.
Κλείσιμο θυρών.
Άνοδος ανελκυστήρα.
Υποτιτλισμός: Έρρικα Πετρωτού
Επιμέλεια ΓΙΩΡΓΟΣ ΜΙΚΡΟΓΙΑΝΝΑΚΗΣ